ISANDA LAUAS
Tere tulemast saatesse!
Seekordne külaline räägib palju Jumala imede kogemisest
ja erinevatest olukordadest,
kus Püha Vaim on teda juhtinud nii Soomes kui ka mujal.
Tere tulemast Pekka Airaksinen! - Tänan!
Elad praegu Salos ja tegutsed koguduses.
Aga sa sündisid Helsingis.
Millises peres sündisid ja milline oli su lapsepõlv ja kooliaeg?
Olen arstide pere laps. Ema ja isa on mõlemad arstid.
Mul on 4 õde-venda. Ise olen järjekorras teine.
Sündisin Helsingis ja mu lapsepõlv möödus seal.
Helsingis käisin ka pühapäevakoolis.
Olin 5-aastane, kui kolisime USA-sse, Texase osariiki.
Seal elasime 1,5 aastat, kus käisin metodistikiriku koolis.
Seejärel aga tulite tagasi Soome?
- Jah. Tagasi Helsingisse.
Seal elasime kuni kolimiseni Kuopiosse.
Oli sul usklik kodu?
Ma õppisin ära õhtupalve
ja palvetasin seda juba väikesest peale.
Kuid ma ei pidanud end uuestisündinuks,
sest isegi mu väikesesse südamesse mahtus teatud patte.
Ehk siis, ma ei teadnud midagi armust ega evangeeliumist.
Aga lapsepõlves algas sul millalgi otsingute aeg?
See aeg tuli leerikoolis käies.
Leerikool osutus pöördepunktiks mu jaoks.
Kuigi ma ei mäleta leerikooli õpetustest mitte midagi,
on mul meeles usklikud inimesed, kelle puhul nägin,
et neil on midagi sellist, mida ka ise igatsesin.
Rõõm, rahu ja turvalisus nende eludes.
Ja kui siis seal leerikoolis konfirmatsiooni käigus küsiti,
kas tahame seda sama usku tunnistada ja oma elus välja elada,
ütlesin südamest "Jah".
Piibel ütleb, et suu tunnistuse läbi pääsetakse,
nii et seda hetke peangi oma uuestisünni hetkeks.
Siis sain oma leeri Piibli, mida tuli suur tahtmine lugeda,
nii et lugesin selle kohe kaanest kaaneni läbi.
Sealt see algaski.
Ometigi sõjaväes olles salgasid sa Jeesust nagu Peetruski?
Sõjavägi oli mu jaoks vaimselt kõige karmim aeg.
Allohvitseri ajal mitmed nägid, et ma pole selline nagu teised.
Et ma ei vannu jne.
Aga samas ma ei julgenud ka tunnistada.
Nad küsisid mu usu kohta ka otse ja ma salgasin seda kolm korda.
Siis meenus mulle koht Piiblist, kus Peetrus oli Jeesuse salanud
ja ma nutsin kibedalt nagu Peetruski.
Õnneks sai Peetrus andeks ja mina samuti.
Mõne aasta pärast läksid õppima kristlikku organisatsiooni,
kus sind ootas ees elu uus teerist.
Üliõpilasmisjon oli mu esimene vaimulik kodu.
Seal leidsin ka oma esimesed usklikud sõbrad.
Sain aru, kui tähtsad on usklikud sõbrad.
Esimese asjana läksin koori,
sest olin peale leerikooli olnud ka koguduse kooris,
lauldes seal vaimulikke laule.
Kord ütles koorijuht: "Pekka, palu nüüd alguspalve."
See oli mu jaoks suur asi,
et julgesin koos teistega kõva häälega palvetada.
Vabalt palvetada.
Usun, et see on paljudele suur asi julgeda palvetada.
Ma arvan sama, sest ma mäletan, kuidas kord tundus niimoodi,
et mida ma oskaksin öelda?
Ja kui teised jälgivad ja ma midagi rumalat ütlen,
siis see võtab ära kogu tahte palvetada.
Õpingute ajal hakkasin kogu südamest Jumalat otsima.
Õppisin ülikoolis teoreetilist füüsikat,
aga mu motiiviks oli otsida Jumalat.
Olin tõeliselt näljane ja siis äkki Jumal juhtiski mind
mitmesuguste Püha Vaimu asjade juurde.
Seal olid ka sõbrad, kes rääkisid keeltes.
Keegi prohveteeris ja tõlgitses keeli.
Ma kogesin Jumala väge,
aga keegi ei osanud öelda,
kuidas minagi saaksin neid armuande ja täituda Püha Vaimuga,
kuigi olin väga näljane nende järele.
Keegi ei osanud midagi öelda.
Üks vend, kes need sai, oli kord ahastuses
ja äkki hakkas seepeale keeltes rääkima.
Kuid ta ei osanud öelda,
kuidas keegi teine võiks seda sama teha.
Ma olin Iisraelis ja meiega oli üks insener.
Meid oli kokku 50.
Õhtul, kui palvetasime,
hakkas see insener korraga hiina keeles rääkima,
kuigi ta polnud seda kunagi õppinud ja unustas soome keele sootuks.
Alles poole tunni pärast tuli soome keel taas meelde.
Jumal võib teha erinevaid imesid.
Õpingute ajal olin olukorras, kus üks sõber laulis itaalia keeles.
See oli imeline armastuslaul Jeesusele,
mida üks teine sõber tõlkis.
Laulu tänati Jumalat kõikide rooside ja muude lillede eest.
Väga tore laul.
Siinkohal meenub, et sul on palju vastavaid lugusid.
Keeltes rääkimine on suur aare, mis on jäänud kasutamata.
Seda ka väga suures osas Soomeski.
Jumal on elav Jumal.
Jumal pole muutunud,
otsekui jättes Püha Vaimu vaid algkogudusse.
Jumal tahab tänapäevalgi uuendada ja lasta oma Vaimul voolata.
Usun, et elame ajal, kus Jumal tahab avada taeva kõigile janustele.
Ja ka kogu see ilu, mis on looduses - kõik lilled ja muud ilusad asjad.
Jumal on ka ilu Jumal ja väga lai ning mitmekülgne.
Jah.
Sa oled kogu elu olnud andekas.
Olid edukas ka füüsikas, mida sa ju õppisid.
Aga üks teine ala hakkas sind kiskuma
hoopis teises suunas.
Mis juhtus?
Käisin teenistustel, mida viisid läbi
Ameerika tervendajad-evangelistid Charles ja Francis Hunter.
Nad pidasid suuri imede koosolekuid.
Ühel koosolekul paluti neid,
kes tahavad täituda Püha Vaimuga ja rääkida keeltes, tulla ette seisma.
Läksin kohe, sest olin seda igatsenud.
Seal ees ta lihtsalt palvetas me eest
ja seletas, et keeltes rääkimine on Jumala tehtav ime.
Pead julgema rääkida seda, milllest sa aru ei saa.
Keeltest tuleb see, millega me saame palvetada ja ülistada Jumalat.
Seal ma sain täis Jumala Vaimu.
Siis sa muutsid õpingute suunda ja hakkasid hoopis teoloogiat õppima.
Vahepeal olin ka Piiblikoolis.
Olin 3 aastat õppinud teoreetilist füüsikat.
Siis nägin lehes Soome Ühiskristliku Piiblikooli kuulutust.
Kogesin kohe oma südames, et sinna peaksingi minema.
Ma palvetasin. See oli suur ususamm jätta ülikool pooleli ja minna sinna.
Alguses pooleks aastaks, siis juba aastaks ja siis veel aastaks.
Olin seal 2 aastat ja siis oli võimalus jääda sinna vabatahtlikuks töötajaks.
Olin kokku 4 aastat Soome Ühiskristlikus Piiblikoolis.
Hiljem olin seal veel aasta töötegijate kursusel,
õppides samal ajal teoloogiat.
See oli väga imeline aeg.
Sa viitasid, et elad Jumala juhtimise ja juhtnööride järgi.
Sa oled ka kuulnud Jumala häält,
mis on õhutanud sind minema siia ja sinna, kuhu Ta on tahtnud.
Räägi lühidalt,
kuidas on Jumala hääle kuulmine sinus kuju võtnud?
Natuke aega peale Püha Vaimuga täitumist
olin kord omas toas ja rääkisin keeltes.
Äkki tulid mu suust sellised sõnad: "Sina oled saanud seletamise anni."
Rääkisin keset palvet soome keeles.
Meil oli oma palvering
ja ma mõtlesin,et kui ma nüüd seal seda andi ei kasuta,
siis ei julge ma seda kunagi.
Nii et see oli mu esimene kord prohveteerida kõigile.
Siis nägin, et Jumal võib ka mulle isiklikult rääkida,
ilma teiste vahendamiseta.
Ja nii hakkasingi seda praktiseerima.
Piiblikool oli mulle selles mõttes hea kasvulava.
Seal õpetati igasuguste armuandide kasutamist.
Samuti ka Jumala hääle kuulmist ja muid asju.
Kui palju sa oled seda andi inimeste keskel jaganud?
Olen mitmete eest palvetanud armuandide pärast
ja olen palvetanud Püha Vaimuga täitumise pärast.
Vahel on neid kordi harva,
aga kui inimesed kogunevad kokku, siis hakkame küll palvetama.
Sa õppisid peale Piiblikooli teoloogiat. Kuidas sellega läks?
Teoloogiaõpingud olid selline kuiv koht.
Seal valitses teine vaimsus kui Piiblikoolis.
Seal valitses maailma vaim ja isegi deemonlik tarkus.
Seal lahati Piiblit liberaalteoloogia vahenditega
ega proovitudki õppida Jumalat tundma.
Proovitakse nii, et Jumala Sõna ei katsu meid läbi,
vaid me ise proovime seda uurida nagu ilmalikku raamatut.
Kuid sellega pannakse puusse,
kuna ei tunta pühi kirju ja seda,
et see on Jumala Sõna ja Jumala vägi.
Sa olid peale Piiblikooli tugevas usus ja teadsid,
mida tähendab Jumala väe ja Tema Sõna tundmine.
Sa tundsid neid väga palju.
See kõik kaitses sind,
lastes sul vastu võtta vaid head osa sellest,
mida teoloogia teaduskonnal pakkuda oli.
Jaa. Üheks neist olid Piibli algkeeled.
See oli hea võimalus saada neist rohkem teada.
Siis teoloogia õpingud.
Kuna olin õppinud natuke kreeka ja heebrea keelt,
hakkasin koostama oma piiblitõlget, mida olen teinud 26 aastat.
See on väga sõnatäpne tõlge, mida saan oma töös kasutada.
Oled olnud luteri kiriku teenistuses üle 20 aasta ja hetkel oled Salos.
Räägi midagi sellest tööst, mis su jaoks esile tõuseb.
Teoloogia teaduskond hoolitses selle eest,
et sain vormilise pädevuse,
kuid kogesin, et vaimulik kogemus tuli minuga juba varem kaasa.
Alustasin Jumala Sõna teenimisega juba varem kui kirikuõpetaja tööga.
Ma kohtun paljude inimestega
ja reisidel on mitmed neist saanud usklikeks.
Olen käinud paljudega koos
ja kirikus on palju näljaseid inimesi, kes igatsevad vaimulikku toitu.
On inimesi, kes tahavad õppida tundma Jumalat,
aga neile pole sellest kunagi räägitud ja nad tunnevad vaimulikku nälga.
See on tähtis asi, mida sa just ütlesid,
et tavalised inimesed on näljased ja janused.
Kuid siin on nüüd nagu mingi vahesein,
et sinu teenimistöö ei saa olla selline nagu see võiks olla.
Näiteks kiriku raamid.
Need panevad kui mingi šablooni, mille piires saab tegutseda.
Näiteks jumalateenistus - seal on jutluse pikkus täpselt piiratud.
Lisaks sellele peab kõne haakuma kirikuaasta teemadega
ja jutlustega ei saa ka pikale minna, sest inimesed on erinevad.
Ühed tulevad leinama oma kadunukest.
Samas on ka lapsed.
Kohal on lai sihtgrupp, kellele tuleb rääkida.
Jumal on sulle su elu ajal esitanud ka misjonikutseid.
Näiteks Mongooliasse.
Kuidas see kutse tuli ja mis seal Mongoolias toimus?
Palvetasin kord ja Jumal ütles: "Sa pead minema Mongooliasse!"
No selge! Hakkasin siis palvetama ja rääkima sellest ka sõpradele.
Peale Piiblikooli olin ühes piibliringis, mida ise vedasin.
Sealt leidsin omale häid sõpru.
Aastaid varem olid Mongooliast tulnud Soome
lihamajanduse üliõpilased.
Mongolid ise aga on budistid.
Pidasin neile koos sõpradega evangeelset koosolekut,
kus rääkisime ka Soome kultuurist ja sellest,
et Soome oleks samasugune paganlik maa kui Mongoolia,
kui Jumala Sõna poleks siia omal ajal jõudnud.
Kui Soome sai iseseisvaks, taheti Soome tunnuseks siniristi lippu,
sest risti kaudu näeb läbi pilve taevast.
Ainult Jeesuse risti lepitustöö kaudu pääseb inimene taevasse.
Peale Soome kultuuri kõnet
tahtsid kaks mongolit kutsuda Jeesuse oma ellu
ja jätta maha nii oma Buddha kui šamanismi.
Saatsin nad raudteejaama, kus tegime ka pilti, kus ma olin keskel
ja need kaks olid mu kõrval, käed ümber mu õlgade.
Saatsin selle pildi neile Mongooliasse.
Kui paari aasta pärast ise Mongooliasse läksime
ja ma juba lennukis olin, tuli mulle meelde,
et olin unustanud võtta kaasa ühe selle inimese aadressi.
Oleks olnud tore näha, kuidas tal peale kõiki neid aastaid läinud oli,
kui olin talle vaid korra saanud rääkida evangeeliumist.
Siis ma palvetasin:
"Jumal, kui Sa tahad, siis tee nii, et me kohtuksime."
ja usaldasin kogu selle loo Jumala kätesse.
Olles Ulan Bataris, tahtis üks taksojuht,
et me läheks vaatama ühte kohalikku maadlusvõistlust.
Ütlesin, et olgu pealegi!
Seal oligi see minu otsitav poiss.
Ta rääkis põnevusega, et ta tundis mu seetõttu ära,
et oli just eelmisel päeval meenutanud seda aega,
kui ta Soomes oli.
Ta otsis üles selle pildi, mis oli minu pilt
ja palvetas, et võiks kunagi veel Pekkat näha.
Järgmisel päeval me kohtusimegi seal suures rahvamassis.
See oli suur tänupõhjus
ja meilegi julgustuseks, et oleme valmistatud headeks tegudeks.
See on huvitav, kui täpselt need ajastused klappisid;
et see polnud päevagi hiljem.
Sulle tuli see lugu südamesse ja talle samuti.
Ehk siis Jumal tahab meid kõiki juhtida
ja Ta ka kuuleb me palveid.
Mongoolia oli evangeeliumile nii avatud.
Käisime tänavail evangeliseerimas
ja meil olid kogudustest tõlgid kaasas.
Kui rääkisime evangeeliumist, siis kolm neljast võtsid selle vastu.
Paljud olid tööga nii hõivatud,
et me ei saanud rääkida nii kaua, kui oleksime tahtnud.
Suur asi nende jaoks oli see,
et neil pole enam vaja karta kurje vaime,
kui nad annavad oma elud Jeesusele.
Kui mõelda, mis on Jeesuse südamel ja et Ta on kõigi eest ristil surnud
ning tahab, et kõik õpiksid Teda tundma.
Meie aga oleme laisad ja ei tee seda, mida Jumal tahab.
Jah.
Kas sul on veel sarnaseid juhtumeid?
Olen kuulutanud evangeeliumi mitmel maal.
Korduvalt ka Hispaanias.
Kord, olles Hispaanias, palvetasime oma meeskonnaga.
Üks täna juba igavikus olev vend nägi minust ilmutuse.
Ta nägi mind justkui Inglismaa kaardil.
Seisin Birminghami kohal
ja ta ütles, et ma olen Birminghamis
ja hakkan seal tegema tööd sisserännanutega.
See vend oli selline elava loomuga
ja ma mõtlesin: "On see ikka õige asi?",
aga ma usaldasin selle asja Jumala kätte.
Et kui see on Tema tahe, siis Ta laseb sel ka sündida.
Aga aasta pärast läks see täpipealt täide.
Mind kutsuti Birminghami töötama pagulastega.
Lõpuks käisin seal 2 korda.
Seal muide õppisime moslemite evangeliseerimist.
See oli väga huvitav.
Seal oli üks mees Aswan Halam, kes on vahel ka Soomes käinud
ja kes oli endine koraaniõpetaja Indias.
Tal oli enne usklikuks saamist kogu Koraan une pealt selge,
kuid siis andis keegi talle Uue Testamendi
ja ta sai usklikuks.
Teda prooviti 10 korda tappa.
Teda oli korduvalt üritatud tappa kuni Inglismaani välja.
Tal oli politseilt luba relva kandmiseks.
Huvitav on see,
et kui keegi kristlastest oleks pöördunud moslemiks,
ei läheks keegi teda tapma,
aga vastupidi need asjad juhtuvad.
Tema omad õed-vennad üritasid teda peale ta usule tulekut ära kägistada.
Kuid Jumala suur vägi tuli ta üle,
nii et ta tõukas kõik pikali ja pääses põgenema.
Jumal kaitses teda mitu korda.
Teda tulistati mitu korda ja tehti igasugu muid asju.
See seletab seda, miks Iisraelil on selline ohtlik ümbruskond.
Seal on samasugused pinged. - Jah.
Mis su elus on viimaste aastate jooksul toimunud?
Kas on ka selliseid asju, millest rääkida tahaksid?
Esiteks ma elan pereelu. Olen isa.
Mul on 4 tütart nagu Filippusel.
Vanim on 5-aastane ja noorim 8-kuune.
Pereisa üks ülesanne on õpetada lastele Piiblit.
Loen lastele igal õhtul Jumala Sõna.
Mitte muinasjutte, vaid Piiblit
ja lapsed ootavadki seda minult.
Olen avastanud, kui tähtis on lapsepõlv ja selle turvalisus.
Kui sellesse on kaasatud Jumala Sõna,
on see võimas start noortele, kui nad maailma lähevad.
Meie laste kohta võib öelda ühe põneva asja.
Noorim on alles 8-kuune ja on vaid mõne sõna öelnud.
3 vanemat on hakanud kõnetama mind aramea keeles,
öeldes mulle Abba.
Mina pole seda neile õpetanud.
Nagu Piibel ütleb: vaim ütleb Abba Isa.
Nii nad mind kutsuvad - Abbaks,
selle asemel, et kutsuda mind issiks nagu teised seda teevad.
See on väga huvitav asi.
Püha Vaim õpetab ja vanemad lapsed räägivad keeltes.
Ja ka seletavad keeli.
Need vaimuannid on imelised.
Samuti ka armuannid nagu sa enne rääkisid.
Sa oled neid näinud ja kuulnud, sest sa ise oled neid tõlgitsenud.
Sa oled ka prohveteerinud.
On sul mõni prohveteering värskelt meeles?
Kas ise saadud prohveteering? - Just.
Ma ei esine prohvetina,
aga Jumal räägib palju tervenemisest.
See on ala, mille eest palju palvetatakse.
Ma mäletan, kui olin noorem,
siis Jeesus rääkis: "Armasta, armasta, armasta!"
Siis rääkis imedest ja nüüd Ta tahab kasvatada meie usku.
Sul on paar minutit aega.
Annan võimaluse öelda vaatajatele,
mida Jumala vaim su südamele just praegu paneb.
Tahan öelda seda,
et Jumalat tasub otsida kogu südamega.
Paulus ütleb kirjas Filiplastele, et ta tahab jätta maha kõik muu
selle ühe kalli -
Jeesuse Kristuse, oma Issanda tundmise kõrval.
Selleks, et elus midagi saavutada, tuleb paika seada eesmärgid.
Ma soovitan, et parim eesmärk kõigi inimeste jaoks
on õppida tundma Jeesust võimalikult hästi.
Kui sa pole veel isiklikult seda kogemust saanud,
kus sa ei tea kindlalt, et kõik su patud on andeks antud
ja sa ei tea, kuhu sa läheksid, kui peaksid täna surema,
siis sa võid öelda Jeesusele kohe praegu:
"Tule mu südamesse elama! Võta mu elu!"
Piibel tõotab:
"Igaüks, kes hüüab appi Issanda nime see pääseb."
Tasub paluda ka seda,
et saaksid maitsta Jumala väge oma elus.
Kui sa igatsed armuandide ja Püha Vaimuga täitumise järele,
siis mine nende usklike juurde, kes tunnevad neid asju
ja palu, et nad palvetaksid su eest.
Mitmel jääb neist asjadest puudu, sest nad ei palu teistelt usklikelt.
Piibel ju ütleb, et me oleme teineteise ihuliikmed koguduses.
Me vajame teisi usklikke nendes asjades.
Aitäh Pekka selle võimsa julgustuse eest.
Mingem selle üleskutse põhjal
sügavamale Jeesuse tundmisse ja Jumala Sõnasse.
Seal on selline aarete kamber,
kus Jumal avab meile iga päev midagi uut,
mis meid värskendab, annab jõudu ja edasi viib.
Ennekõike aitamaks tegema asju misjonikäsule vastavalt.
Sa oled veel üsna noor ja sul on noored lapsed.
Sul on veel pikk elu ees Jumalariigi töös,
kui Jeesuse tulek viibib.
Jumal õnnistagu ja kinnitagu sind kõigil su teedel!
Aitäh!
Kui soovid toetada Eesti TV7 tööd, helista 900 1777 (kõne hind 7 eur'i)
Võid annetada ka pangaülekandega, leides me andmed www.tv7.ee Aitäh!
Tõlge: Raul Jürimaa